CELEX: 32012R0066
Language: ro
Date: 2012-01-25 00:00:00
Title: Regulamentul de punere în aplicare (UE) nr. 66/2012 al Comisiei din 25 ianuarie 2012 de modificare a Regulamentului (CE) nr. 318/2007 de stabilire a condițiilor de sănătate animală pentru importurile anumitor păsări în Comunitate și a condițiilor de carantină  Text cu relevanță pentru SEE

26.1.2012   
            
            
               RO
            
            
               Jurnalul Oficial al Uniunii Europene
            
            
               L 23/1
            
         REGULAMENTUL DE PUNERE ÎN APLICARE (UE) NR. 66/2012 AL COMISIEI
   din 25 ianuarie 2012
   de modificare a Regulamentului (CE) nr. 318/2007 de stabilire a condițiilor de sănătate animală pentru importurile anumitor păsări în Comunitate și a condițiilor de carantină
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 92/65/CEE a Consiliului din 13 iulie 1992 de definire a cerințelor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește cerințele de sănătate animală, reglementărilor comunitare speciale prevăzute în anexa A punctul I la Directiva 90/425/CEE (1), în special articolul 17 alineatul (3) litera (a),
   întrucât:
   
               (1)
            
            
               Regulamentul (CE) nr. 318/2007 al Comisiei (2) stabilește condițiile de sănătate animală pentru importurile anumitor păsări în Uniune. El prevede că păsările menționate în regulament pot fi importate în Uniune numai în cazul în care acestea provin din țări terțe sau părți ale acestora specificate în anexa I la regulamentul menționat.
            
         
               (2)
            
            
               Anexa I la Regulamentul (CE) nr. 318/2007 se referă la țări terțe sau părți ale acestora enumerate în coloanele 1 și 3 din tabelul cuprins în partea 1 din anexa I la Decizia 2006/696/CE a Comisiei (3) și din care sunt permise importurile de păsări de reproducție sau pentru producție, altele decât ratite.
            
         
               (3)
            
            
               Decizia 2006/696/CE a fost abrogată și înlocuită prin Regulamentul (CE) nr. 798/2008 al Comisiei din 8 august 2008 de stabilire a unei liste a țărilor terțe, teritoriilor, zonelor sau compartimentelor din care pot fi importate în Comunitate și pot tranzita Comunitatea păsările de curte și produsele de pasăre, precum și a cerințelor de certificare sanitar-veterinară (4). Trimiterile la decizia menționată din anexa I la Regulamentul (CE) nr. 318/2007 ar trebui, prin urmare, să fie înlocuite cu trimiteri la Regulamentul (CE) nr. 798/2008.
            
         
               (4)
            
            
               În plus, Argentina a solicitat Comisiei autorizarea importurilor în Uniune a anumitor păsări crescute în captivitate în conformitate cu Regulamentul (CE) nr. 318/2007. O inspecție efectuată de Oficiul Alimentar și Veterinar al Comisiei în Argentina, inclusiv acțiunile subsecvente întreprinse de către țara terță respectivă, au demonstrat că Argentina oferă garanții adecvate privind respectarea normelor Uniunii necesare pentru importurile în Uniune ale acestor păsări.
            
         
               (5)
            
            
               Argentina nu este în prezent enumerată în tabelul prevăzut în partea 1 din anexa I la Regulamentul (CE) nr. 798/2008. Cu toate acestea, nu sunt permise importurile de păsări de reproducție sau pentru producție, altele decât ratite, din țara terță respectivă. Argentina ar trebui, prin urmare, să fie inclusă ca o poziție separată în lista care figurează în anexa I la Regulamentul (CE) nr. 318/2007.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTUL REGULAMENT:
   Articolul 1
   Anexa I la Regulamentul (CE) nr. 318/2007 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 ianuarie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 268, 14.9.1992, p. 54.
   
      (2)  JO L 84, 24.3.2007, p. 7.
   
      (3)  JO L 295, 25.10.2006, p. 1.
   
      (4)  JO L 226, 23.8.2008, p. 1.
   
      ANEXĂ
      
         
            „ANEXA I
            
               LISTA ȚĂRILOR TERȚE DIN CARE IMPORTURILE DE PĂSĂRI CRESCUTE ÎN CAPTIVITATE SUNT AUTORIZATE
            
            
                        1.
                     
                     
                        Țările terțe sau părți ale acestora enumerate în coloanele 1 și 3 din tabelul prevăzut în Partea I din anexa I la Regulamentul (CE) nr. 798/2008 al Comisiei (1), unde coloana 4 a tabelului respectiv oferă un model de certificat veterinar pentru păsările de reproducție sau de producție, altele decât ratitele (BPP);
                     
                  
                        2.
                     
                     
                        Argentina.
                     
                  
      
      
         (1)  JO L 226, 23.8.2008, p. 1.”